Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: azonosító szám alkalmazásáról szóló 3/1997. (II. 7.) PM rendelet alapján a pénzügyminiszter által
Paragraph Index: 2816

azonosító szám alkalmazásáról szóló 3/1997. (II. 7.) PM rendelet alapján a pénzügyminiszter által adott azonosító szám. - Költségvetési szerv, előirányzat megnevezése: A költségvetési szerv és/vagy az előirányzat nevének feltüntetésére szolgál. - Költségvetési előirányzat azonosítója: a rovatokban a tárgyévi költségvetési törvény szerkezetének megfelelő sorszámokat kell feltüntetni. - KTK 1-2 pozíciója: a rovatot a működési szektor előirányzatainak módosításakor kell kitölteni. - Módosítás jogcíme: A kincstári körbe tartozók költségvetési előirányzatai tervezésének, módosításának és várható teljesítésének adatszolgáltatási és nyilvántartási rendjéről szóló PM tájékoztatóban meghatározott megfelelő előirányzati kódszámot kell feltüntetni a rovatban. - A módosítás előjele: Az előirányzat-növekedés esetén + jelet, az előirányzat-csökkenése esetén – jelet kell a rovatban feltüntetni. - A módosítás összege: A módosítás összegét ezer forintban kell feltüntetni. - A K/B oszlopban kell feltüntetni, hogy kiadásra, bevételre vagy támogatásra vonatkozik a módosítás. - (+) módosítás esetén a forrás ÁHT azonosítója: Előirányzat-növekedés esetén fel kell tüntetni az előirányzat forrásának államháztartási azonosító számát is. Más esetben ezt a rovatot nem kell kitölteni. - Aláírás, dátum, iktatószám: Az előirányzat-módosításról történő adatszolgáltatás dátumát, iktatószámát, a cégszerű aláírást és a bélyegző lenyomatát kell feltüntetni. Az űrlap alján található rovatok biztosítják a benyújtás, az engedélyezés, egyetértés és a visszaigazolás dokumentálását.

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes